пазара аналог, както е обяснено в съображение 59, докато вторите, установени за единствения съдействащ китайски производител износител, се основават на нормалната стойност, определена въз основа на неговите собствени данни за производството и продажбите, тъй като при първоначалното разследване му е било предоставено ТДПИ, както е обяснено в съображения 30 — 40. В допълнение следва да се отбележи, че посоченият в съображение 45 изчислен дъмпингов марж за единствения оказал съдействие китайски производител износител по време на РПП се отнася до износа за пазара на Съюза, на който преобладават по-високи цени, докато всички други изчислени дъмпингови маржове се отнасят за износа за пазари на други трети държави.
 (72)
 Китайските дъмпингови практики, установени в други трети държави, са ясен признак за вероятното ценово поведение, което китайските производители износители биха имали в Съюза, ако се допусне срокът на действие на мерките да изтече.
 3.3.4. Привлекателност на пазара на Съюза
 (73)
 С цел извършване на оценка на привлекателността на пазара на Съюза, както и на вероятността износът от КНР да бъде насочен към пазара на Съюза, ако се допусне срокът на действие на мерките да изтече, беше направен анализ на обема и на цените на китайския износ за пазарите на други трети държави, както и на цените на китайския вътрешен пазар в сравнение със средните цени на пазара на Съюза.
 (74)
 В периода от 2012 г. до 2014 г. обемът на китайския износ за други трети държави като цяло се е увеличил с около 45 %, като през 2014 г. е достигнал около 116 000 тона.
 (75)
 Що се отнася до цените на вътрешния пазар, както е обяснено в съображения 27 — 29 по-горе, като референтен показател бяха използвани цените на вътрешния пазар на единствения оказал съдействие китайски производител износител поради липсата на всякаква друга информация. Сравнението показва, че средните цени на пазара на Съюза са били между 43 % и 55 % по-високи от средните цени на вътрешния пазар в КНР през 2014 г. и между 27 % и 35 % по-високи от средните цени на вътрешния пазар в КНР по време на РПП.
 (76)
 Що се отнася до китайските експортни цени за други трети държави, въз основа на предоставените от заявителите данни бе установено, че въпросните цени са били в съответствие с експортните цени за други трети държави на единствения оказал съдействие китайски производител износител, както е обяснено в съображение 55. Установено бе, че средните цени на пазара на Съюза са били по-високи от китайските експортни цени за пазарите на други трети държави средно между 25 % и 45 % през 2014 г. и между 20 % и 40 % през РПП. Що се отнася до ценовите равнища за други трети държави на единствения оказал съдействие китайски износител през РПП, те са били по-ниски от цените на промишлеността на Съюза с между 20 % и 30 %.
 (77)
 Поради тези значително по-високи ценови равнища пазарът на Съюза ще бъде привлекателен за китайските износители, в случай че антидъмпинговите мерки бъдат отменени.
 (78)
 Интересът на китайските производители износители да изнасят за пазара на Съюза се